Diari Oficial de la Generalitat Valenciana


Sumari del DOGV 6661, del 29-11-2011 (2011/11013)

RESOLUCIÓ de 14 de novembre de 2011, del director general d'Ordenació i Centres Docents, per la qual nomena els membres de la comissió mixta prevista en l'Orde de 20/2011, de 24 d'octubre, de la Conselleria d'Educació, Formació i Ocupació, per la qual es regulen les proves homologades per a l'obtenció del certificat de Nivell Bàsic de les llengües alemanya, francesa, anglesa i italiana, cursades per l'alumnat d'Educació Secundària i de Formació Professional de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6661

Data del DOGV
:   29-11-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/11338


Data del document
:   14-11-2011

Organisme emissor
:   Conselleria d'Educació, Formació i Ocupació

Tipus de document
:   Resolució

RESOLUCIÓ de 14 de novembre de 2011, del director general d'Ordenació i Centres Docents, per la qual nomena els membres de la comissió mixta prevista en l'Orde de 20/2011, de 24 d'octubre, de la Conselleria d'Educació, Formació i Ocupació, per la qual es regulen les proves homologades per a l'obtenció del certificat de Nivell Bàsic de les llengües alemanya, francesa, anglesa i italiana, cursades per l'alumnat d'Educació Secundària i de Formació Professional de la Comunitat Valenciana. [2011/11867]  
  
  
L'Orde de 20/2011, de 24 d'octubre, de la Conselleria d'Educació, Formació i Ocupació, per la qual es regulen les proves homologades per a l'obtenció del certificat de Nivell Bàsic de les llengües alemanya, francesa, anglesa i italiana, cursades per l'alumnat d'Educació Secundària i de Formació Professional de la Comunitat Valenciana, en l'article 10.1, establix que: «En relació amb les proves homologades d'idiomes es crearà una comissió mixta amb les funcions següents:  
  
a) Elaborar i aprovar les especificacions generals per a la redacció de les proves homologades d'idiomes.  
b) Establir criteris generals per a la correcció i l'avaluació de la prova.  
c) Elaborar una guia informativa sobre les característiques generals de la prova.  
d) Elaborar un informe de valoració de les proves homologades d'idiomes.  
e) Resoldre les qüestions que puguen plantejar-se respecte de la realització de les proves homologades».  
En l'article 10.2, establix que: «La comissió mixta estarà formada pels membres següents:  
a) El director general competent en matèria d'ordenació acadèmica o la persona en qui delegue, que hi actuarà com a president.  
b) El titular de la direcció del servici competent en matèria de plurilingüisme.  
c) El titular de la direcció del servici competent en matèria d'Ordenació Acadèmica.  
d) Tres membres de la Inspecció Educativa, en representació de cadascuna de les tres direccions territorials, designats per la Inspecció General d'Educació.  
e) Un director o directora d'una escola oficial d'idiomes de la Comunitat Valenciana.  
f) Un professor o professora d'una escola oficial d'idiomes de la Comunitat Valenciana, que pertanya a la comissió de coordinació de la prova de certificat.  
g) Un director o directora d'un institut d'Educació Secundària de la Comunitat Valenciana.  
h) Un director o directora d'un centre integrat de Formació Professional.  
i) Un director o directora d'un centre privat concertat d'Educació Secundària de la Comunitat Valenciana.  
j) Un professor o professora de llengua estrangera que pertanya al cos de professors o de catedràtics d'Educació Secundària.  
k) Un professor o professora de llengua estrangera que pertanya a un centre privat concertat de la Comunitat Valenciana.  
l) Un tècnic de l'àrea competent en matèria d'ordenació acadèmica, que hi actuarà com a secretari.  
Els membres de la comissió mixta que preveuen els apartats e), f), g), h), i), j), k) i l) seran designats pel director general competent en matèria d'ordenació acadèmica».  
En l'article 10.3, establix que: «La comissió mixta tindrà caràcter d'òrgan col·legiat i li serà aplicable el que disposa el capítol II del títol II de la Llei 30/1992, de 26 de novembre».  
Per a donar compliment a l'establit en l'esmentada orde, fent ús dels atribucions que em conferix el Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, resolc:  
  
  
U  
Nomenar com a components de la comissió mixta de la prova homologada del Nivell Bàsic, per al curs acadèmic 2010-2011, els membres següents:  
- Director general competent en matèria d'ordenació acadèmica, Rafael Carbonell Peris.   
- Titular de la direcció del servici competent en matèria de plurilingüisme, Mª Carmen Pinilla Padilla.  
- Titular de la direcció de servici competent en matèria d'ordenació acadèmica, Ignacio Martínez Arrúe.  
- Inspector d'Educació de la Direcció Territorial d'Educació, Formació i Treball d'Alacant, Pablo Ortega Gil.  
- Inspector d'Educació de la Direcció Territorial d'Educació, Formació i Treball de Castelló, José Manuel Sans Gamón.  
- Inspector d'Educació de la Direcció Territorial d'Educació, Formació i Treball de València, Rafael González Prieto.  
- Directora de l'Escola Oficial d'Idiomes de Castelló, Gloria Almela Eixau.  
- Professora de l'Escola Oficial d'Idiomes d'Alacant, pertanyent a la comissió de coordinació de la prova de certificació, Carme Carbó Marro.  
- Director d'un Institut d'Educació Secundària de la Comunitat Valenciana, José Herrera Medina.  
- Directora d'un centre integrat de Formació Professional, Nieves Villarroya Alcón.  
- Director d'un centre privat concertat d'Educació Secundària de la Comunitat Valenciana, José Ramón Juan Belenguer.  
- Professora de llengua estrangera pertanyent al cos de professors o de catedràtics d'Educació Secundària, Marta Genís Giner.  
- Professor de llengua estrangera pertanyent a un centre privat concertat de la Comunitat Valenciana, Mª José Vieco López.  
- Tècnic de l'àrea competent en matèria d'ordenació acadèmica, que hi actuarà com a secretari, José Manuel Sánchez Sáez.  
  
De conformitat amb el que disposen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que esgota la via administrativa, podrà ser recorregut potestativament, en reposició o bé cabrà plantejar directament recurs contenciós administratiu en els terminis i davant de l'òrgan que s'indica a continuació:  
a) El recurs de reposició haurà d'interposar-se davant del conseller d'Educació, en el termini d'un mes a comptar des de la data següent a la de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar a partir de l'endemà de la seua publicació.  
  
València, 14 de novembre de 2011.- El director general d'Ordenació i Centres Docents: Rafael Carbonell Peris.